**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO PAGAL PANAUDOS SUTARTis**

2017 m. birželio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3, 8, 12, 13, 16, 29 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1, 2, 4 punktais, 3, 4 dalimis, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.1, 4.2, 4.4, 6.1 papunkčiais, atsižvelgdama į Molėtų rajono savivaldybės administracijos direktoriaus 2017 m. birželio 15 d. įsakymą Nr. B6-491 „Dėl savivaldybės turto pripažinimo nereikalingu Molėtų rajono savivaldybės administracijos funkcijoms įgyvendinti“, 2017 m. birželio 20 d. įsakymą Nr. B6-505 „Dėl savivaldybės turto pripažinimo nereikalingu Molėtų rajono savivaldybės administracijos funkcijoms įgyvendinti“, Molėtų krašto muziejaus 2017 m. birželio 19 d. raštą Nr. R1-65 (1.5.) „Dėl patalpų suteikimo“, visuomeninės organizacijos Mindūnų bendruomenės centro 2017 m. birželio 20 d. prašymą, viešosios įstaigos „Arino namai“ 2017 m. birželio 6 d. prašymą:

Molėtų rajono savivaldybės taryba n u s p r e n d ž i a:

1. Perduoti viešajai įstaigai „Arino namai“, kodas 304534360, buveinės adresas: Molėtų r. sav., Joniškio sen., Joniškio mstl., Arino g. 20, pagal panaudos sutartį 10 (dešimčiai) metų neatlygintinai naudoti savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą – 189,64 kv. m patalpas (plane pažymėtas 3-1- 6,76 kv. m, 3-2 - 21,44 kv. m, 3-3 - 2,24 kv. m, 3-4 - 2,49 kv. m, 3-5 - 66,75 kv. m, 3-6 - 3,61 kv. m, 3-7 - 5,07 kv. m, 3-8 - 49,92 kv. m, 3-9 - 5,93 kv. m, 3-10 - 3,72 kv. m, 3-11 - 17,77 kv. m, 3-12 - 2,45 kv. m, 3-13 - 1,49 kv. m) bendruomenės centro pastate (registro Nr. 44/1359471, unikalus Nr. 6299-8006-2010, bendras plotas – 605,51 kv. m), esančiame Molėtų r. sav., Joniškio sen., Joniškio mstl., Arino g. 20, vykdyti įstatuose nurodytą veiklą. Patalpų įsigijimo vertė – 40634,16 Eur, likutinė vertė 2017 m. birželio 1 d. – 32875,99 Eur.
2. Perduoti visuomeninei organizacijai Mindūnų bendruomenės centrui, kodas 300023660, buveinės adresas: Molėtų r. sav., Mindūnų sen., Mindūnų k., Muziejaus g. 7, pagal panaudos sutartį 10 (dešimčiai) metų neatlygintinai naudoti savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą – 20,35 kv. m patalpas, plane pažymėtas 1-4, bendrabučio pastate (registro Nr. 44/89308, unikalus Nr. 4400-0131-2205, bendras plotas – 196,66 kv. m), esančiame Molėtų r. sav., Mindūnų sen., Mindūnų k., Muziejaus g. 10, ir šiose patalpose vykdyti projektus „Neformalaus ugdymo gerinimas įtraukiant jaunimą į vietos bendruomenės organizavimą ir socialinės atskirties mažinimą“ ir „Bendradarbiavimas vykdant regioninių produktų rinkodarą ir kuriant maisto grandinę „nuo lauko iki stalo“. Patalpų įsigijimo vertė – 1514,55 Eur, likutinė vertė 2017 m. birželio 1 d. – 0 Eur;
3. Perduoti biudžetinei įstaigai Molėtų krašto muziejui, kodas 188202764, buveinės adresas: Molėtų r. sav., Molėtų m., Inturkės g. 4, pagal panaudos sutartį 10 (dešimčiai) metų neatlygintinai naudoti savivaldybės savarankiškosios funkcijos – gyventojų bendrosios kultūros ugdymas ir etnokultūros puoselėjimas – įgyvendinimui savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą – 21,01 kv. m patalpas, plane pažymėtas 1-3, bendrabučio pastate (registro Nr. 44/89308, unikalus Nr. 4400-0131-2205, bendras plotas – 196,66 kv. m), esančiame Molėtų r. sav., Mindūnų sen., Mindūnų k., Muziejaus g. 10. Patalpų įsigijimo vertė – 1563,63 Eur, likutinė vertė 2017 m. birželio 1 d. – 0 Eur.
4. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1-3 punktuose nurodyto turto panaudos sutartis ir turto perdavimo ir priėmimo aktus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras